IFEC ดิ่งในรอบ 2 เดือน แตะระดับต่ำสุด 9.10 บ.
IFEC รูดกว่า 8% ณ เวลา 11.14 น. ราคาอยู่ที่ 9.30 บ. ลดลง 0.90 บ. หรือ 8.82% สูงสุดที่ 10.10 บ. ต่ำสุดที่ 9.10 บ. มูลค่าการซื้อขาย 238.75 ลบ. โดยราคาหุ้นมีการปรับตัวลงแรงในรอบ 2 เดือน นับตั้งแต่ราคาหุ้นอยู่ที่ระดับ 9.29 บ. เมื่อวันที่ 12 พ.ค.58
29 ก.ค. 2558

ผู้สื่อข่าวรายงานว่า ราคาหุ้นบริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC ณ เวลา 11.14 น. ราคาอยู่ที่ 9.30 บาท บวก 0.90 บาท หรือ 8.82% สูงสุดที่ 10.10 บาท ต่ำสุดที่ 9.10 บาท มูลค่าซื้อขายที่ 238.75 ล้านบาท ขณะที่ดัชนีตลาดหุ้นไทยโดยรวมบวก 0.01%
ทั้งนี้ ราคาหุ้น IFEC มีการปรับตัวลงแรงในรอบ 2 เดือน นับตั้งแต่ราคาหุ้นอยู่ที่ระดับ 9.29 บ. เมื่อวันที่ 12 พ.ค.58
 
 
อย่างไรก็ตาม บล.เคจีไอ (ประเทศไทย) ระบุในบทวิเคราะห์ (29 ก.ค.) ว่าแนะนำ “สะสม” IFEC ต่อ ราคาหุ้นย่อตัวลงมาตามภาวะตลาดเป็นโอกาสสะสม (ผลการดำเนินงานไม่เกี่ยวกับสภาพเศรษฐกิจ) โครงการปากพนังเฟสที่ 1 (10MW) เตรียมทดสอบระบบแล้ว พร้อม COD เดือน ก.ย. และคาดจะเริ่มเดินหน้าก่อสร้างเฟสที่ 2 (10MW) ต่อเนื่อง (เป้าพื้นฐาน IFEC ที่ 16.6 บาท Best Case 26.4 บาท)
ด้าน บล.แลนด์ แอนด์ เฮ้าส์ ระบุในบทวิเคราะห์ (29 ก.ค.) ว่า IFEC อยู่ในช่วงเริ่มต้นของการเปลี่ยนจากธุรกิจเดิมสู่ธุรกิจพลังงานทดแทน โดยสิ้น FY57 มีกำลังผลิตแค่ 12MW แต่ FY58 และ FY59 เพิ่มขึ้นเป็น 172MW และ 353MW ซึ่งคาดว่า FY58 มีกำไร 450 ล้านบาท หรือ EPS=0.2บ. +185% จากปีก่อน และ FY59 ดันกำไรเพิ่มขึ้นต่อเป็น 1,750 ลบ. คิดเป็น EPS=0.8บ. +300% จากปีก่อน (จำนวนหุ้น=2,196.7ล้านหุ้น)
โดยแนะนำ “ซื้อ” โดยให้ราคาเป้าหมาย 15.4 บาท (ใช้วิธี SOTP จากโรงไฟฟ้าแต่ละประเภท ได้ equity value เฉลี่ย 95 ลบ./MW) เทียบเท่า FY59F P/E=19x
 